nahid-hub/BLUGE-bengali-wikipedia-section-title-prediction huggingface dataset:
ঘূর্ণিঝড় সিডরে ক্ষতিগ্রস্তদের আর্থিক সহায়তাকল্পে বাংলাদেশ ও নিউজিল্যান্ড ক্রিকেট একাদশের মধ্যকার একটি টুয়েন্টি২০ দাতব্য খেলার আয়োজন করা হয়। আন্তর্জাতিক ক্রিকেট কাউন্সিলের পক্ষ থেকেও খেলা শুরুর পূর্বে অতিরিক্ত $২৫০,০০০ মার্কিন ডলার দান করা হয়। ব্যাট করার আমন্ত্রণ পেয়ে নিউজিল্যান্ড ধীরলয়ে খেলা শুরু করে। ৫.৩ ওভারে তারা দুই উইকেটের বিনিময়ে মাত্র ১৯ রান তোলে। অধিকাংশ ব্যাটসম্যানকেই স্বাভাবিক ক্রীড়াশৈলী প্রদর্শন করতে দেখা যায়নি ও অবিবেচনাপ্রসূত শটে তাদের পতন ঘটতে দেখা যায়। জেমস মার্শালের অপরাজিত ৩৩ রানে দলটি নির্ধারিত ২০ ওভারে ১৩৩/৭ তোলে।

বাংলাদেশও একইভাবে তাদের ইনিংস শুরু করে। শুরুতেই উদ্বোধনী ব্যাটসম্যানদ্বয়কে খুব দ্রুত হারায়। মোহাম্মদ আশরাফুল ও আফতাব আহমেদের দৃঢ়তায় দ্রুতলয়ে রান তুলতে গিয়ে রান আউটের শিকার হলেও খেলায় ফিরে আসে। তবে সাকিব আল হাসান, মেহরাব হোসেন ও দলের সর্বোচ্চ রান সংগ্রাহক ফরহাদ রেজার সহায়তায় তিন ওভার বাকী থাকতেই খেলায় ফলাফল আসে। নিউজিল্যান্ড দলের অধিনায়ক স্টিফেন ফ্লেমিং খেলা শেষে মন্তব্য করেন যে, ‘দলের ব্যাটিং পরীক্ষামূলক ছিল - এ বিষয়ে নজর দেয়া হয়েছে, খেলায় তাদের ক্রীড়াশৈলী তেমন আশাপ্রদ ছিল না এবং তা নিশ্চিতরূপেই দুশ্চিন্তার কারণ হিসেবে দাঁড়িয়েছে।’

সঠিক অনুচ্ছেদ শিরোনাম কোনটি?
titleA. ৩য় ওডিআই
titleB. ১ম টেস্ট
titleC. টুয়েন্টি২০
titleD. ওডিআই সিরিজ
উত্তর: titleC
লোকশিক্ষক হিসাবে রামকৃষ্ণ পরমহংস ছিলেন খুবই জনপ্রিয়। গ্রাম্য বাংলায় ছোটো ছোটো গল্পের মাধ্যমে দেয় তার উপদেশাবলি জনমানসে বিস্তার করেছিল ব্যাপক প্রভাব। ঈশ্বর-উপলব্ধিই তিনি মানবজীবনের সর্বোচ্চ লক্ষ্য বলে মনে করতেন। শ্রীরামকৃষ্ণের মতে, কাম ও অর্থই মানুষকে ঈশ্বরের পথ হতে বিচ্যুত করে; তাই “কাম-কাঞ্চন” বা “কামিনী-কাঞ্চন” ত্যাগের পথই তার কাছে ছিল ঈশ্বরের পথ। জগতকে তিনি ‘মায়া’ বলে উল্লেখ করেছেন। তার মতে জগতের অন্ধকার শক্তি ‘অবিদ্যা মায়া’ (অর্থাৎ, কামনা, বাসনা, লোভ, মোহ, নিষ্ঠুরতা ইত্যাদি) মানুষকে চেতনার সর্বনিম্ন স্তরে নামিয়ে আনে। এই মায়া মানুষকে কর্মের বন্ধনে আবদ্ধ করে। অন্যদিকে সৃষ্টির আলোকময় শক্তি ‘বিদ্যা মায়া’ (অর্থাৎ, আধ্যাত্মিক গুণাবলি, জ্ঞান, দয়া, শুদ্ধতা, প্রেম ও ভক্তি) মানুষকে চৈতন্যের সর্বোচ্চ স্তরে নিয়ে যায়।

শ্রীরামকৃষ্ণ ইসলাম ও খ্রিস্টধর্ম সহ বিভিন্ন ধর্মমত অভ্যাস করেছিলেন এবং উপলব্ধি করেছিলেন সকল মতই একই ঈশ্বরের পথে মানুষকে চালিত করে। তিনি ঘোষণা করেন “যত্র জীব তত্র শিব” অর্থাৎ, যেখানেই জীবন, সেখানেই শিবের অধিষ্ঠান। “জীবে দয়া নয়, শিবজ্ঞানে জীবসেবা” – তার এই উপদেশ স্বামী বিবেকানন্দের কর্মের পাথেয় হয়েছিল। 'শ্রীম' অর্থাৎ মহেন্দ্রনাথ গুপ্ত প্রণীত "শ্রীশ্রীরামকৃষ্ণকথামৃত" গ্রন্থে তার ধর্মভাবনার মূল কথাগুলি লিপিবদ্ধ আছে। শ্রীরামকৃষ্ণের অনুগামীদের প্রধান ধর্মগ্রন্থ এটিই।

সঠিক অনুচ্ছেদ শিরোনাম কোনটি?
titleA. প্রভাব
titleB. উপদেশ
titleC. ব্রাহ্ম ও ভদ্রলোক সমাজে প্রভাব
titleD. সাধনা
উত্তর: titleB
কারবিনকে ১৯৮৫ সালের ফেব্রুয়ারিতে আইলিংটন উত্তরের নির্বাচনী এলাকার লেবার পার্টির প্রার্থী হিসাবে নির্বাচিত করা হয়েছিল, জিএলসি কাউন্সিলর পল বোটংংয়ের পক্ষে ৩৫ টি ভোটের মাধ্যমে চূড়ান্ত ব্যালট জিতেছিলেন, যিনি ১৯৮৭ সালে প্রথম তিন কৃষ্নাঙ্গ ব্রিটিশ এমপি’দের মধ্যে একজন ছিলেন। ১৯৮৩ সালের সাধারণ নির্বাচনে তিনি আইলিংটন নর্থের পক্ষে সংসদ সদস্য নির্বাচিত হন, ক্ষমতাসীন মাইকেল ওহালোরানকে পরাজিত করার পর এবং অবিলম্বে সমাজতান্ত্রিক প্রচারণা দলের সাথে যোগ দেন, পরে দলের সেক্রেটারি হন। সংসদে নির্বাচিত হওয়ার কিছুদিন পরে তিনি বাম-উইং "মর্নিং স্টার" পত্রিকার সাপ্তাহিক কলাম লেখেন। ২০১৫ সালের মে মাসে, তিনি বলেন, "দ্য "স্টার" আমাদের কাছে সবচেয়ে মূল্যবান এবং প্রত্যহ মিডিতে একমাত্র কথা"। ফেব্রুয়ারি ২০১৭ সালে, করবিনের "মর্নিং স্টার" বলেছিলেন: "তাকে বোকা বানানো হয়েছে, বিশ্বাসঘাতকতা করা হয়েছে এবং উপহাস করা হয়েছে, এবং এখনো তিনি একই অনুগ্রহ ও যত্নের সাথে অন্যদের সাথে দেখা করেন - তবে তার আচরণ আপত্তিজনক থাকে." 

১৯৮৩ সালে, কারবিন "সমকামী মুক্তি ছাড়া কোন সমাজতন্ত্র" প্ল্যাটফর্মের উপর বক্তব্য রাখেননি এবং সমকামী, গে, উভকামী এবং হিজড়াদের অধিকারগুলির জন্য প্রচারণা অব্যাহত রাখেন। 

তিনি ১৯৮৪-৮৫ খনি শ্রমিকদের ধর্মঘট সমর্থন করেন এবং ১৯৮৫ সালে তিনি হাউস অফ কমন্স গ্যালারীতে হরতালকারীদের আমন্ত্রণ জানিয়েছিলেন, যারা চিৎকার করার জন্য বহিষ্কৃত হয়েছিল: "কোল না ডল"। মর্টারের হরতাল শেষে তার সাহায্যের স্বীকৃতিস্বরূপ করবিনকে একটি পদক প্রদান করা হয়। 

১৯৮৫ সালে, তিনি নতুন চালু ফ্যাসিস্টবিরোধী আন্দলনের জাতীয় সচিব নিযুক্ত হন। 

সঠিক অনুচ্ছেদ শিরোনাম কোনটি?
titleA. সংসদীয় ব্যাকব্যাঞ্চার (১৯৮৩-২০১৫)
titleB. শ্রম বিরোধী শ্রম (১৯৮৩-৯৭)
titleC. সংসদীয় গ্রুপ এবং সক্রিয়তা
titleD. প্রাথমিক কর্মজীবন এবং রাজনৈতিক কার্যক্রম
উত্তর: titleB
১৯৬৮ সালে পূর্ব পাকিস্তানের পরমাণু শক্তি কেন্দ্রে অটোমেটিক পিকচার ট্রান্সমিশন (এপিটি) গ্রাউন্ড স্টেশন প্রতিষ্ঠার মাধ্যমে বাংলাদেশে মহাকাশ প্রযুক্তির ব্যবহার শুরু করে। বাংলাদেশ স্বাধীন হওয়ার পর সরকার দেশের প্রাকৃতিক সম্পদ জরিপ, পরিবেশ, দুর্যোগ পর্যবেক্ষণ ও ব্যবস্থাপনায় এ প্রযুক্তি ব্যবহারের জন্য বাংলাদেশ ইআরটিএস প্রোগ্রাম নামে একটি প্রকল্প গ্রহণ করে। এ প্রকল্পের সফলতার পর ১৯৭৫ সালে বাংলাদেশ ল্যান্ডসেট প্রোগ্রাম (বিএলপি) পঞ্চবার্ষিকী পরিকল্পনায় অন্তর্ভূক্ত হয়। ১৯৮০ সালে বাংলাদেশ পরমাণু শক্তি কমিশনের মহাকাশ এবং বায়ুমণ্ডল গবেষণা কেন্দ্র (এসএআরসি) এবং বিএলপি একত্রিত করে "বাংলাদেশ মহাকাশ গবেষণা ও দূর অনুধাবন প্রতিষ্ঠান" গঠন করা হয়। মহাকাশ বিজ্ঞান ও দূর অনুধাবন প্রযুক্তির সর্বোত্তম ব্যবহার এবং এই প্রযুক্তির উপর গবেষণা, এর যথাযথ প্রয়োগ ও সম্প্রসারণের পদক্ষেপ হিসাবে বাংলাদেশের জাতীয় সংসদ কর্তৃক ১৯৯১ সালের ২৯ নং আইন দ্বারা "বাংলাদেশ মহাকাশ গবেষণা ও দূর অনুধাবন প্রতিষ্ঠান (স্পারসো)" পুনঃগঠিত হয়।

সঠিক অনুচ্ছেদ শিরোনাম কোনটি?
titleA. কার্যাবলী
titleB. বিভাগ
titleC. উল্লেখযোগ্য কাজ
titleD. ইতিহাস
উত্তর: titleD
ইবনে বায বিভিন্ন অনেক দাতব্য এবং অন্যান্য কার্যক্রমের সাথে যুক্ত ছিলেন। যেমন:
ইবনে বায একজন সুবক্তা হিসেবে পরিচিত ছিলেন। তিনি তার মসজিদে নিয়মিত বক্তব্য দিতেন। তার বক্তব্য শোনার জন্য অনেক মানুষ ভীড় জমাতো। মাঝে মাঝে তিনি লোকজনদের এশার নামাযের পর তার সাথে খাওয়ার নিমন্ত্রণ দিতেন।. ইবনে বায সেই সমস্ত মুসলিম পন্ডিতদের একজন ছিলেন, যারা বিশ্বাস করতেন যে সহিংসতার মাধ্যমে সরকার পরিবর্তন করা ইসলাম সমর্থন করেনা। সে জন্য তিনি জনগণকে সরকারের আনুগত্য করার আহবান জানান, যতক্ষণ না সরকার অনৈসলামিক কাজ করতে বাধ্য করে।

সঠিক অনুচ্ছেদ শিরোনাম কোনটি?
titleA. লেখা
titleB. কাজ
titleC. সৃষ্টিতত্ব
titleD. মৃত্যু
উত্তর: titleB
১৮৯৮ খ্রিষ্টাব্দে আগভান দোর্জিয়েভ গোমাং মহাবিদ্যালয়ের জন্য অর্থসাহায্যের জন্য সেন্ট পিটার্সবার্গ শহরে গেলে প্রাচ্যবিদ এস্পার উখটমস্কির সংস্পর্শে আসেন, যিনি তাকে জারের সঙ্গে সাক্ষাত ঘটাতে সাহায্য করেন। ১৮৯০-এর দশক থেকে দোর্জিয়েভ রাশিয়াকে উত্তর দিকে কিংবদন্তী রাজ্য শম্ভালের সঙ্গে তুলনা করে কাহিনী প্রচার করতে শুরু করেন যে জার দ্বিতীয় নিকোলাস তিব্বতে বৌদ্ধধর্ম রক্ষা করতে চান। ১৯০০ খ্রিষ্টাব্দের বসন্তকালে ত্রয়োদশ দলাই লামা দোর্জিয়েভের সঙ্গে ছয়জনের একটি প্রতিনিধিদলকে জারের নিকট প্রেরণ করেন। তারা জারের সঙ্গে ক্রিমিয়ার লিভাদিয়া প্রাসাদে জারের সঙ্গে সাক্ষাত করেন এবং সেখান থেকে রুশ অস্ত্রশস্ত্র নিয়ে লাসা ফিরে আসেন।

সঠিক অনুচ্ছেদ শিরোনাম কোনটি?
titleA. ব্রিটিশদের সন্দেহ
titleB. তিব্বত-মঙ্গোলিয়া চুক্তি
titleC. বিপ্লবোত্তর রাশিয়ায়
titleD. দলাই লামার দূত
উত্তর: titleD
অনেকদিন থেকে নাযি ওয়ারে অভিযুক্ত এডল্ফ ইচম্যানকে খুজছিল মোসাদ। ১৯৬০ সালে আর্জেন্টিনায় তার খোঁজ পাওয়া যায়। ওই বছরের ১১মে মোসাদের এজেন্টদের একদল টিম তাকে গোপনে আটক করে ইসরাইল নিয়ে আসে। তার বিরুদ্ধে উত্তর ইউরোপে ক্যাম্প গঠন ও পারমাণবিক বোমা নিক্ষেপ করে ইহুদিদের হত্যার অভিযোগ আনা হয়। ইসরাইলের আদালতে একটি সাজানো বিচারের মাধ্যমে তাকে ফাঁসিতে ঝুলিয়ে হত্যা করা হয়। একই অভিযোগে জোসফ মেনজেলকে আটকের চেষ্টা ব্যার্থ হয়। ১৯৬৫ সালে নাযি ওয়ারে অভিযুক্ত লাটভিয়ার বৈমানিক হার্বার্টস কুকার্সকে উরুগুয়ে থেকে ফ্রান্স হয়ে ব্রাজিল যাওয়ার পথে মোসাদের এজেন্টরা হত্যা করে। ১৯৭৬ সালের ২১ সেপ্টেম্বর বিশিষ্ট অর্থনীতিবিদ ও কুটনৈতিক এবং চিলির প্রাক্তন মন্ত্রী অরল্যান্ডো লেটেলারকে ওয়াশিংটন ডিসিতে গাড়ি বোমায় হত্যা করে চিলির ডিআইএনএ’র এজেন্টরা। পরবর্তীতে জানা যায়, এটি ছিল মোসাদের একটি পরিকল্পিত হত্যাকান্ড। তার সাথে তার সহকারী রনি কার্পেন মোফিট্টও খুন হন। রনি কার্পেন ছিলেন যুক্তরাষ্ট্রের নাগরিক।

সঠিক অনুচ্ছেদ শিরোনাম কোনটি?
titleA. মোসাদের কিছু ব্যার্থ অপারেশন
titleB. ইরাক
titleC. দক্ষিণ আমেরিকা
titleD. ফিলিস্তিন
উত্তর: titleC
ভারত থেকে ফেরার সময় প্রথম ইউক্রাতিদেস তার নিজের পুত্রের হাতে নিহত হন। পিতার প্রতি তার ঘৃণা এতটাই বেশি ছিল, যে তার পুত্র তার মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।

সঠিক অনুচ্ছেদ শিরোনাম কোনটি?
titleA. মৃত্যু
titleB. তথ্যসূত্র
titleC. প্রথম জীবন
titleD. রাজত্ব
উত্তর: titleA
বিংশ শতাব্দীর শুরুতে ইংরেজি, আরবী এবং উর্দু অনুবাদ প্রকাশের পর থেকে, যিশুর ইসলামী দৃষ্টিভঙ্গির সমর্থনে এটির উদ্ধৃতি ব্যাপকভাবে জনপ্রিয় হয়েছে। এটির উদ্ধৃতি উল্লেখকারী ইসলামী লেখকগণের মধ্যে রাহমাতুল্লাহ কিরানবি, রশিদ রিদা, সাইয়্যিদ আবুল আলা মওদুদী, মুহাম্মদ আতা-উর-রহমান এবং মির্জা গোলাম আহমাদ অন্তর্ভুক্ত। প্রধান মুসলিম গবেষকগণ দাবী করেন যে, ইভাঞ্জিলের আরবী নাম ইঞ্জিল অথবা নবী ঈসা (নাজারাথ/নাসারাতের যীশু) এর মাধ্যমে প্রচারকৃত ভাববাদীয় সুসমাচার, যেটির ব্যাপকভাবে বিকৃতি ঘটেছে এবং খ্রিস্টান বর্ণনাকারীদের মাধ্যমে বিকৃত করা হয়েছে। 
ফলস্বরূপ, খ্রিস্টান ঐতিহ্যের কোনো পাঠের উপর আস্থা রাখা যায় না (খ্রিস্টানদের নতুন নিয়মের চারটি আইনসম্মত সুসমাচারও অন্তর্ভুক্ত) যা যীশুর শিক্ষা সঠিকভাবে উপস্থাপন করে। 
অর্থোডক্স ইসলামিক দৃষ্টিকোণ থেকে দেখলে বার্নাবাসের সুসমাচারকে খ্রিস্টীয় কাজ হিসেবে বিবেচনা করা যায়। এটির অনেক বিষয় কুরআনে উল্লেখিত ঘটনার বিপরীত, সুতরাং এটা খুব প্রত্যাশিত হতে পারে যে, এটিতে বিকৃতি ঘটেছে। এছাড়াও সাধারণ মুসলিম লেখকগণ বার্নাবাসের সুসমাচারকে প্রকৃত ইঞ্জিলের ভাষ্য হিসেবে গ্রহণ করেন এবং কিছু অস্বীকার করেন, যেখানে পরিচিত ইতালিয়ান পাঠ্যে পরবর্তীতে সংযোজিত মিথ্যা গল্পের বাস্তবিক উপাদান রয়েছে। 
তা সত্ত্বেও, মুসলিম লেখকগণ বার্নাবাসের সুসমাচারের সেসব বিষয় উল্লেখ করেন যা কুরআনের শিক্ষার মানদণ্ডের সাথে সঙ্গতিপূর্ণ। যেমন, যীশুর ঈশ্বরের পুত্র হওয়াকে প্রত্যাখ্যান করা এবং যীশু কর্তৃক ঈশ্বরের সংবাদবাহক/ আল্লাহর রাসূল (মুহাম্মাদের আগমন সম্পর্কে ভাববাদীয় ভবিষ্যদ্বাণী। ফলস্বরূপ, কিছু মুসলমান এই নির্দিষ্ট উপাদান সম্পর্কে আগ্রহী এবং পাপ হতে বেঁচে থাকার জন্য যিশুর প্রারম্ভিক সংগ্রামের ঐতিহ্য ইসলামের সাথে অনেক বেশি সামঞ্জস্যপূর্ণ।

সঠিক অনুচ্ছেদ শিরোনাম কোনটি?
titleA. যীশু ঈশ্বর বা ঈশ্বরের পুত্র নয়
titleB. ইসলামী দৃষ্টিকোণ
titleC. মুহাম্মাদ সম্পর্কে ভবিষ্যদ্বাণী
titleD. বিশ্লেষণ
উত্তর: titleB
কিশোরগঞ্জের মুক্তিকামী তরুণ-যুবকদের সংঘটিত করে খায়রুল জাহান বাড়ি থেকে বের হয়ে পড়েন ৭ জুন।

ভারতের মেঘালয়ে মেজর এটিএম হায়দারের অধীনে সামরিক প্রশিক্ষণ নিয়ে মেজর খালেদ মোশারফের নেতৃত্বে ২ নং সেক্টরের গ্রুপ কমান্ডার হিসাবে পাকিস্তানি হানাদার বাহিনীর বিরুদ্ধে লড়াই শুরু করেন। নভেম্বরে চলে আসেন গ্রামের বাড়ি লতিফপুরে। বেশ কয়েকজন মুক্তিযোদ্ধাকে সঙ্গে নিয়ে কিশোরগঞ্জ শহরে অপারেশন চালানোর পরিকল্পনা করেন তিনি। 

সঠিক অনুচ্ছেদ শিরোনাম কোনটি?
titleA. পদক ও স্মৃতি
titleB. যুদ্ধযাত্রা
titleC. যুদ্ধ ও মৃত্যু
titleD. প্রারম্ভিক জীবন
উত্তর: titleB
৬৪ তম প্রাইমটাইম এমি এওয়ার্ডে কমেডি সিরিজে অনবদ্য অভিনয়ের জন্য জিম পার্সনস মনোনয়ন পান। এজন্য তিনি দ্য ওয়েয়ারউলফ ট্রান্সফর্মেশন পর্বটি জমা দেন। এল্যান সেপিনওয়াল হিটফিক্সে অনুমান করেছিলেন পার্সনস টানা তৃতীয়বারের মত পুরস্কার পাবেন। কিন্তু শেষ পর্যন্ত সে পুরুষ্কারটি পাননি। টু এন্ড এ হাফ ম্যান সিরিজে জন ক্রেয়ার ডক্টর এলান হার্পার চরিত্রে অভিনয়ের জন্য পুরস্কারটি নিজের করে নেন।

ভার্নি ওয়াটসন সিরিয়ালটির প্রথম পর্ব পাইলট সহ বেশ কিছু পর্বে অভিনয় করেন।এই পর্বে তিনি জনাব ডি'অনফ্রিয়ো এর সেবিকার ভূমিকায় অভিনয় করেন।

সঠিক অনুচ্ছেদ শিরোনাম কোনটি?
titleA. নির্মাণ
titleB. রিসিপশন
titleC. রেটিংস
titleD. কাহিনীসূত্র
উত্তর: titleA
তার নাম মুহাম্মদ ; উপাধি জালালুদ্দীন । পিতার নাম আহমদ দাদার নাম মুহাম্মদ ।

তিনি তার উপাধি 'জালালুদ্দীন' নামেই সর্বাধিক প্রসিদ্ধি লাভ করেন । আর নামের শেষে মহল্লী বলা হয় এজন্যে যে, মহল্লা কুবরা হল একটি সুপ্রসিদ্ধ শহরের নাম । যা পশ্চিম মিশরে অবস্থিত । মহল্লা কুবরা'র সাথে সম্পর্কিত করে তাকে মহল্লী বলা হয় : আল্লামা জালালুদ্দীন মহল্লী ।
সঠিক অনুচ্ছেদ শিরোনাম কোনটি?
titleA. নাম
titleB. রচনাবলি
titleC. শিক্ষার্জন
titleD. বংশ
উত্তর: titleA
১৯৫৪ থেকে ১৯৬৮ সময়কালে ইংল্যান্ডের পক্ষে ছিচল্লিশ টেস্টে অংশগ্রহণের সুযোগ হয় তার। ঐ সময়ে ১,৯৬২ রান তুলেন। নিজস্ব সর্বোচ্চ অপরাজিত ১০৮ রান তুলেন। এছাড়াও ১০৩ ক্যাচ ও ১১ স্ট্যাম্পিংয়ে অংশ নেন জিম পার্কস। ২২ জুলাই, ১৯৫৪ তারিখে পাকিস্তানের বিপক্ষে টেস্ট অভিষেক ঘটে জিম পার্কসের।

১৯৫৪ সালে ২২ বছর বয়সে শুধুমাত্র ব্যাটসম্যান হিসেবে পাকিস্তানের বিপক্ষে এক টেস্ট খেলার সুযোগ হয়েছিল জিম পার্কসের। খেলায় তিনি যৎসামান্য অবদান রাখতে সক্ষম হন। ১৯৬০ সালের শুরুতে সাত নম্বরে ব্যাটিংয়ে নেমে অপরাজিত সেঞ্চুরি করেন। ওয়েস্ট ইন্ডিজের বিপক্ষে তার এ সেঞ্চুরির কল্যাণে ইংল্যান্ড দল ড্র করতে সমর্থ হয়েছিল ও সিরিজ ড্র করে।

এরপর থেকে তিনি ইংল্যান্ডের প্রথম পছন্দের উইকেট-রক্ষক হিসেবে ১৯৬০-এর দশকের মাঝামাঝি সময় পর্যন্ত খেলতে থাকেন। ১৯৬৫-৬৬ মৌসুমের অ্যাশেজ সিরিজে ৪৮.৩৩ গড়ে ২৯০ রান তুলেন। তবে, দ্বিতীয় টেস্টে পিটার বার্জকে স্ট্যাম্পিং করতে ব্যর্থ হওয়ায় ইংল্যান্ড দলকে অ্যাশেজ করায়ত্ব না করার খেসারত গুণতে হয়।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. উইকেট রক্ষণে অগ্রসর
titleC. টেস্ট ক্রিকেট
titleD. অধিনায়কত্ব লাভ
উত্তর: titleC
ছোঁয়াচে রোগ বিভিন্ন উপায়ে অন্যের কাছে ছড়াতে পারে। চার ধরনের সংক্রামক সংবহনযোগ্য ব্যধি ঘটতে পারে:

সংক্রামক রোগের প্রকৃতি অনুযায়ী রোগ সংবহন হতে পারে ব্যক্তির বাড়িতে, স্কুলে, কর্মপরিবেশে, স্বাস্থ্যসেবা কেন্দ্রে এবং সম্প্রদায়ের মিলনস্থলে। যদি একজন ব্যক্তি রোগ থেকে সংক্রমণের সম্ভাব্য সকল সতর্কতা মেনে চলে, যেমন সময়মত ভ্যাক্সিন নেওয়া এবং স্বাস্থ্যবিধি মেনে চলা; তবুও তিনি অসুস্থ হয়ে যেতে পারেন। একারণে রোগ-অন্তরণ সংক্রমণ নিয়ন্ত্রণের জন্য অত্যন্ত গুরুত্বপূর্ণ, যেন নিজেকে এবং অন্যকে রোগ থেকে মুক্ত রাখা যায়। রোগ-অন্তরণ হাসপাতালে অর্জিত সংক্রমণ (হসপিটাল অ্যাকোয়ার্ড ইনফেকশান, এইচসিএআই) ধাঁচের সংক্রমণ রোধ করতে পারে, অ্যান্টিবায়োটিক-প্রতিরোধী সংক্রমণের ঝুঁকি হ্রাস করতে পারে এবং নতুন ও ক্রমান্বয়ে বৃদ্ধিপ্রাপ্ত রোগের ঝুঁকি বৈশ্বিকভাবে কমাতে পারে।

সঠিক অনুচ্ছেদ শিরোনাম কোনটি?
titleA. অন্তরণ
titleB. গুরুত্ব
titleC. সার্বজনীন
titleD. শ্বসন অন্তরণ
উত্তর: titleB
উত্তর আমেরিকার ভূগাঠনিক স্তরবিন্যাসে ক্রি-প্যা বিলুপ্তি ঘটনার চিহ্ন সবচেয়ে স্পষ্টভাবে বোঝা যায় অন্ত্য মাস্ট্রিক্টিয়ানের ঘনসন্নিবিষ্ট প্যালিনোমর্ফ খতিয়ান ও তার অব্যবহিত পরে সীমানার পরবর্তী ফার্ন স্পাইকের তুলনার মাধ্যমে।

এখনও পর্যন্ত ক্রি-প্যা সীমানা থেকে খুঁজে পাওয়া বিশ্বের সবচেয়ে সমৃদ্ধ ডাইনোসর জীবাশ্মসম্বলিত পাথরের স্তর পশ্চিম উত্তর আমেরিকাতেই মেলে, বিশেষ করে মন্টানার হেল ক্রিক প্রস্তরক্ষেত্রের নাম এই প্রসঙ্গে উল্লেখযোগ্য। এটির সঙ্গে ঐ রাজ্যেরই জুডিথ নদী অববাহিকার প্রস্তরক্ষেত্র এবং আলবার্টা রাজ্যের ডাইনোসর পার্ক প্রস্তরক্ষেত্রের তুলনামূলক আলোচনার মাধ্যমে ক্রিটেশিয়াস যুগের শেষ এক কোটি বছরে ডাইনোসরদের সংখ্যার হ্রাসবৃদ্ধির আন্দাজ করা যায়। উল্লিখিত দু'টি প্রস্তরক্ষেত্রেরই বয়স সাড়ে সাত কোটি বছর। অবশ্য এই সমস্ত জীবাশ্ম একটি মাত্র মহাদেশের একটি সামান্য অংশকেই উপস্থাপিত করে।

মধ্য থেকে অন্ত্য কাম্পানিয়ান প্রস্তরক্ষেত্রগুলোর ডাইনোসর জীবাশ্মে অন্যান্য যুগের চেয়ে বেশি বৈচিত্র্য দেখা যায়। অন্ত্য মাস্ট্রিক্টিয়ানে বিভিন্ন ক্লেডের বৃহত্তম প্রজাতিদের দেখা মেলে। "টির‍্যানোসরাস", "অ্যাঙ্কিলোসরাস", "প্যাকেসেফালোসরাস", "ট্রাইসেরাটপ্‌স", "টোরোসরাস" ইত্যাদির নাম এই প্রসঙ্গে উল্লেখযোগ্য। এ'থেকে বোঝা যায় বিলুপ্তির ঠিক আগে পৃথিবীতে খাদ্য ছিল প্রচুর।

বহুসংখ্যক ডাইনোসর জীবাশ্মের পাশাপাশি ক্রি-প্যা সীমানার পরে অজস্র উদ্ভিদ জীবাশ্মেরও আকস্মিক হ্রাস দেখা যায়। সীমানার নিচে গুপ্তবীজী পরাগরেণুর প্রাচুর্য থাকলেও সীমানার মধ্যে তাদের সংখ্যা খুব কম; বরং ফার্নের স্পোর সেখানে অত্যধিক। সীমানার উপরের স্তরগুলিতে ক্রমে ক্রমে পরাগরেণুর পরিমাণ বেড়ে উঠতে দেখা যায়। এই ঘটনা আধুনিক আগ্নেয়গিরির অগ্ন্যুৎপাতের প্রভাবের সঙ্গে তুলনীয়। অগ্ন্যুৎপাতের পরেও উদ্ভিদকুলের প্রত্যাবর্তনে আগে আসে ফার্ন, এবং তারপর ধীরে ধীরে আসে অন্যান্য উদ্ভিদ তথা গুপ্তবীজী।

সঠিক অনুচ্ছেদ শিরোনাম কোনটি?
titleA. অনার্কোসর
titleB. উত্তর আমেরিকায় প্রাপ্ত জীবাশ্ম
titleC. সামুদ্রিক জীবাশ্ম
titleD. ক্রোকোডাইলিফর্ম
উত্তর: titleB
অষ্টাদশ শতাব্দীর পূর্ব-পর্যন্ত লিচেস্টারশায়ারে ক্রিকেট খেলার প্রচলন ঘটেনি। লিচেস্টার জার্নালে প্রকাশিত বিজ্ঞপ্তিতে দেখা যায় যে, ১৭ আগস্ট, ১৭৭৬ তারিখে কাউন্টিতে প্রথমদিকের ক্রিকেট প্রচলনের তারিখ উল্লেখ করা হয়েছিল। এরপর থেকেই লিচেস্টারশায়ার ও রাটল্যান্ড ক্রিকেট ক্লাব নটিংহ্যাম ক্রিকেট ক্লাব ও মেরিলেবোন ক্রিকেট ক্লাবের (এমসিসি) ন্যায় বেশকিছু দলের সাথে খেলায় অংশ নিয়েছিল। ১৭৮১ সাল থেকে উনবিংশ শতাব্দীর শুরু পর্যন্ত প্রথিতযশা ক্লাব হিসেবে পরিচিতি পায়।

সঠিক অনুচ্ছেদ শিরোনাম কোনটি?
titleA. ১৯৭০-এর দশক ও প্রথম স্বর্ণযুগ
titleB. শুরুরদিকের ক্রিকেট
titleC. ২০০০ ও পরবর্তী সময়কাল: টুয়েন্টি২০ সফলতা ও চারদিনের খেলায় সঙ্কট
titleD. ১৯৮০-এর দশক
উত্তর: titleB
"স্ট্রেঞ্জার থিংস"-এর প্রেক্ষাপট হল ১৯৮০-র দশকের মার্কিন যুক্তরাষ্ট্রের ইন্ডিয়ানা অঙ্গরাজ্যের কাল্পনিক শহর হকিন্স।
নিকটবর্তী হকিন্স জাতীয় গবেষণাগার আপাতদৃষ্টিতে ইউনাইটেড স্টেটস ডিপার্টমেন্ট অব এনার্জির হয়ে বৈজ্ঞানিক গবেষণা করে, কিন্তু গোপনে প্যারানরমাল এবং অতিপ্রাকৃতি বিষয়ক গবেষণা করে থাকে, এমনকি এমন গবেষণা করে যেখানে মানুষের উপর বিভিন্ন পরিক্ষা করা হয়।
অজান্তেই তারা বিকল্প আয়ামের যাওয়ার দ্বার সৃষ্টি করে ফেলেছেন, যার নাম দেওয়া হয়েছে "দি আপসাইড ডাউন"।
এই "আপসাইড ডাউন" হকিন্সের অনবগত বাসিন্দাদের জীবনে উপর দুর্ঘটনাপ্রবন প্রভাব ফেলতে থাকে।

প্রথম মরশুমের গল্প শুরু হয় নভেম্বর ১৯৮৩-তে, যখন উইল বায়ার্সকে আপসাইড ডাউনের এক জীব অপহরণ করে, এবং তার মা, জয়েস বায়ার্স, এবং হকিন্সের পুলিশ প্রধান জিম হপার উইলের খোঁজ করা শুরু করে।
একই সময় "ইলেভেন" (এগারো) নামে এক সাইকোকাইনেটিক ক্ষমতা সম্পন্ন এক যুবতী সেই গবেষণাগার থেকে পালিয়ে যায় এবং উইলকে খুঁজে পাওয়ার জন্য উইলের বন্ধু মাইক, ডাস্টিন এবং লুকাসকে সহায়তা করে।

দ্বিতীয় মরশুমের ঘটনা শুরু হয় এক বছর পরে, ১৯৮৪ সালের অক্টোবর মাস থেকে।
উইলকে উদ্ধার করা হয়েছে, তবে তার হারিয়ে যাওয়ার ঘটনাগুলির বিস্তারিত কম লোক জানেন।
যখন এটি আবিষ্কৃত হয় যে উইল এখনও আপসাইড ডাউনের বিভিন্ন সত্তা দ্বারা প্রভাবিত হচ্ছে,
তার বন্ধুরা এবং পরিবার জানতে পারে যে তাদের এই বিশ্বের জন্য আরও বড়ো বিপদ আপসাইড ডাউনে বিদ্যমান।

তৃতীয় মরশুমের ঘটনা আরও কয়েক মাস পরে, ১৯৮৫ সালের মাঝামাঝি সময়ে,
চলচ্চিত্রে "ব্যাক টু দ্য ফিউচারের" জনপ্রিয়তার প্রেক্ষাপটে।
মাইক আর ইলেভেনের মধ্যে এবং লুকাস আর বিলির সৎ-বোন ম্যাক্সের মধ্যে সম্পর্ক গড়ে উঠেছে।


সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. সম্প্রসার
titleC. মরশুম ৩ (২০১৯)
titleD. পর্বসমূহ
উত্তর: titleA
গুপ্তিপাড়ার দূরত্ব হাওড়া থেকে রেলপথে ৭৫ কিলোমিটার ও ব্যান্ডেল থেকে ৩৫ কিলোমিটার। গুপ্তিপাড়া রেলওয়ে স্টেশনটি ব্যান্ডেল-কাটোয়া লাইন রেলপথের ওপর অবস্থিত। আসাম রোড দ্বারা সড়কপথে এই জায়গাটি জেলা শহর ও রাজ্য রাজধানী কলকাতার সাথে যুক্ত। বর্ধমান, তারকেশ্বর, চুঁচুড়ার সাথে গুপ্তিপাড়ার বাস যোগাযোগ আছে। গঙ্গার অপর তীরে নদিয়া জেলার শান্তিপুরের সাথে জলপথে যোগাযোগ আছে।

সঠিক অনুচ্ছেদ শিরোনাম কোনটি?
titleA. প্রশাসন
titleB. ইতিহাস
titleC. যোগাযোগ
titleD. শিক্ষা
উত্তর: titleC
বসন্তকালে বাগানে কাকের উৎপাতজনিত সমস্যা সৃষ্টি হয়ে থাকে। কাছাকাছি অবস্থান করে এ পাখিটি রোপিত বীজ মাঠে নেমে খেয়ে ফেলে। আধুনিক কাকতাড়ুয়া হিসেবে সচরাচর ফাঁদ মানবাকৃতির প্রতিকৃতির বিকল্প হিসেবে ব্যবহৃত হচ্ছে। ক্যালিফোর্নিয়ার খামারগুলোয় সূর্যের আলোয় প্রতিফলিত হয় এমন ধরনের ফিতা ব্যবহার করা হয়। এছাড়াও স্বয়ংক্রিয়ভাবে প্রোপেন গ্যাসের সাহায্যে সৃষ্ট বন্দুকের বিকট আওয়াজও কাকতাড়ুয়ার অন্যতম বিকল্প উপকরণ হিসেবে বিবেচিত হচ্ছে।

সঠিক অনুচ্ছেদ শিরোনাম কোনটি?
titleA. জনপ্রিয় মাধ্যমে উপস্থাপনা
titleB. প্রয়োগ
titleC. বিকল্প ব্যবহার
titleD. দেশভেদে কাকতাড়ুয়ার রূপভেদ
উত্তর: titleC
ব্যারন কোহেনের সাথে অভিনেত্রী ইসলা ফিশারের প্রথম সাক্ষাৎ হয় ২০০২ সালে অস্ট্রেলিয়ার সিডনির একটি পার্টিতে। ২০০৪ সালে তাদের দু'জনের বাগদান সম্পন্ন হয় এবং ২০১০ সালের ১৫ মার্চ ফ্রান্সের প্যারিসে বিবাহ বন্ধনে আবদ্ধ হয়। ব্যারন কোহেন এবং ইস্‌লা ফিশারের দুই কন্যা- অলিভ (জন্ম: ১৯ অক্টোবর, ২০০৭ সাল) এবং এলুলা লটি মিরিয়াম (জন্ম: অক্টোবর, ২০১০ সাল) এবং একটি পুত্র সন্তান মন্টগোমেরি মোজেস ব্রায়ান (জন্ম: ১৭ মার্চ, ২০১৫ সাল) রয়েছে।

সঠিক অনুচ্ছেদ শিরোনাম কোনটি?
titleA. বিবাহ এবং পরিবার
titleB. বোরাত সাগ্‌ডিয়েভ্‌
titleC. ইসরায়েল এবং ইহুদি ধর্ম
titleD. প্রারম্ভিক জীবন
উত্তর: titleA
জাভা ইন্দোনেশিয়া প্রজাতন্ত্রের দ্বীপ, যা মালায় দ্বীপপুঞ্জ এ সবচেয়ে বিখ্যাত। এর এলাকা ১,৩২,১৭৪ বর্গ মাইল।এর উত্তরে জাভা সাগর, দক্ষিণে ভারত মহাসাগর , পূর্বে বালি এবং পশ্চিম সুমাত্রা দ্বীপ, যা জাভা থেকে বালি এবং সুন্দা দ্বারা যথাক্রমে পৃথক হয়েছে। জাভা পূর্ব থেকে পশ্চিমে ৯৬০ কিলোমিটার এবং উত্তর থেকে দক্ষিণে সর্বোচ্চ প্রস্থ ২০০ কিলোমিটার।

জাভার বেশিরভাগই ত্রৈমাসিক যুগের পাথর দ্বারা নির্মিত এবং আংশিকভাবে নতুন পাথর দ্বারা নির্মিত । শিলা শুধুমাত্র তিনটি স্থানে পাওয়া যায় যা সম্ভবত ক্রেটিসিয়াস যুগের। প্লিওসিন এবং মধ্য-তৃণভূমি আগ্নেয়গিরির অগ্ন্যুৎপাত জাভা এর ভূতত্ত্ব এবং ভূগোল উপর অধিক প্রভাব ফেলেছে। জাভা প্লিওসিন সময়ে এশিয়া মহাদেশের সাথে যুক্ত ছিল, যার জন্য এখানে মহাদেশীয় প্রাণিকুল দেখা যায়। সুদানল্যান্ড এর ডুবে যাওয়া কারণে এটি দ্বীপপুঞ্জে পরিণত হয়।তারপরে স্থানীয় ভূখণ্ড সমুদ্রতলীয় পরিবর্তন,ফ্লাইভিয়েল নির্মাণ, আগ্নেয় আবেগপ্রবণতা এবং সংরক্ষণ কাজের ফলস্বরূপ বর্তমানে জাভা উচু হয়েছে।

জাভার মাঝখানে, পূর্ব-পশ্চিম রেঞ্জটি একে উত্তর ও দক্ষিণ দুটি অংশে বিভক্ত করে। এই রেঞ্জগুলি পশ্চিমে বিশেষ করে দক্ষিণ-মুখোমুখি হয়ে উঠেছে, দক্ষিণ-পশ্চিমে শোরাইনের ঢালটি একে আরও খাড়া এবং আলাদা করছে। খাড়া ও শক্তিশালী ভারত মহাসাগরের তরঙ্গ এবং স্রোত ভয়াবহতা দক্ষিণে একটি নিরাপদ আশ্রয় তৈরি না করে একটি বড় সমভূমি তৈরি করেছে। উত্তরে গ্রেডিয়েন্ট কম, তাই সমতল অংশটি আরও বিস্তৃত, যার মধ্যে একটি র্যাম্প সেটিং রয়েছে। পূর্বে পাহাড়ের রেঞ্জের মাঝখানে, ছোট অববাহিকা অবস্থিত। উত্তর সমুদ্রের শিপিং এর জন্য অনেক জায়গায় প্রাকৃতিক সুবিধা রয়েছে। জাভাতে ১০০ টির বেশি আগ্নেয়গিরি পর্বত রয়েছে, এদের মধ্যে ১৩ টি জীবিত। ২০ টির বেশি পর্বতশ্রেণীগুলির উচ্চতা ৮,০০০ ফুটের বেশি, যার মধ্যে সুমেরু (১২,০৬০ ') সর্বোচ্চ। ভূমিকম্প দ্বীপে খুব বিরল । ভারতীয় মহাসাগরে পতিত নদী ছোট এবং তীব্র। কিন্তু উত্তরে প্রবাহিত নদী অপেক্ষাকৃত দীর্ঘ, ধীর গতির । সোলো (৫৩৬ কিলোমিটার), ব্রান্তাস বা কের্দারি (৩১৮ কিলোমিটার) এবং জিলিভং (৮০ কিলোমিটার) প্রধান প্রধান নদী।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূমিকা
titleC. ভাষা
titleD. রাজনৈতিক এবং অর্থনৈতিক
উত্তর: titleB
সাংবাদিকরা তাদের বিরুদ্ধে বা অন্য দলের পক্ষ থেকে তাদের বিরুদ্ধে হুমকির কারণে নিজেকে সেন্সর করে তাদের তত্ত্বাবধায়ক বা নিয়ন্ত্রক সংস্থার নির্দেশনা বা সম্পাদকীয় নির্দেশনাগুলি এ ক্ষেত্রে বেশি দায়ী। কোনও মিডিয়া সংস্থার অর্থনৈতিক স্পনসর, বিজ্ঞাপনদাতা বা শেয়ারহোল্ডারদের সাথে আগ্রহের দ্বন্দ্ব ইত্যাদি) কারণে। সেলফ-সেন্সরশিপ করেন। তখন সাংবাদিকরা ইচ্ছাকৃতভাবে অন্যের সংবেদনশীলতা বা পছন্দগুলি (প্রকৃত বা অনুভূত) এর ভয়ে বা কোনও নির্দিষ্ট দল বা কর্তৃপক্ষের প্রতিষ্ঠানের চাপ ছাড়াই তাদের অভিব্যক্তিটি পরিচালনা করে। সাংবাদিকদের সেলফ-সেন্সরশিপ এমন সমাজে সর্বাধিক বিস্তৃত যেখানে সরকারী মিডিয়া সেন্সরশিপ নীতিমালা রয়েছে এবং যেখানে সাংবাদিকরা সেন্সরশিপ নিয়ম না মানলে জেল, জরিমানাসহ চাকরি হারানোর ভয় থাকে। যেমন ( মিডিয়া ম্যাটারস ফরআমেরিকা, ফেয়ারনেস অ্যান্ড অ্যাকুরিসি রিপোর্টিং , "ডেমোক্রসি নাউ!" এবং আমেরিকান সিভিল লিবার্টিজ ইউনিয়ন ) সংবাদ সম্প্রচার কেন্দ্রগুলি, বিশেষত ফক্স নিউজকে সেন্সর করার বিষয়ে উদ্বেগ প্রকাশ করেছে সন্ত্রাসবিরোধী যুদ্ধের মতো নির্দিষ্ট ধরনের বিষয়ে রিপোর্ট করার সময় নিজের বিষয়বস্তুটি কম বিতর্কিত হতে পারে সেদিকটি তারা খেয়াল করে।

নোম চমস্কি এবং এডওয়ার্ড এস হারম্যান তাদের "ম্যানুফ্যাকচারিং কনসেন্ট" (১৯৮৮) বইয়ে যুক্তি দিয়েছেন যে নিউজ মিডিয়াগুলির কর্পোরেট মালিকানা বাজার শক্তির কারণে নিয়মিত স্ব-সেন্সরশিপকে উত্সাহিত করে। এই যুক্তিতে, এমনকি গণ্য উদার গণমাধ্যমের সাথেও পক্ষপাতিত্ব এবং (প্রায়শই অচেতন) স্ব-সেন্সরশিপ সংবাদগুলির নির্বাচন বাছাই এবং বাদ দেওয়া এবং গ্রহণযোগ্য আলোচনার কাঠামোগুলি প্রমাণিত হয় যেগুলি তাদের নিজস্ব কর্পোরেশনগুলির স্বার্থের সাথে সামঞ্জস্য করে গণমাধ্যম।

সামরিক গোপনীয়তার অজানা উদ্ঘাটন প্রতিরোধ করার জন্য সাংবাদিকরা সক্রিয়ভাবে সামরিক কর্তৃপক্ষের কাছ থেকে সেন্সরশিপ পরামর্শ চেয়েছেন। ২০০৯ সালে, "নিউইয়র্ক টাইমস" 'প্রতিবেদক এবং অন্যান্য জিম্মিদের বিপদ হ্রাস করতে' বন্দীদশা থেকে পালানোর আগ পর্যন্ত সাত মাস ধরে আফগানিস্তানে জঙ্গিদের দ্বারা একজন প্রতিবেদকের অপহরণের সংবাদ দমন করতে সফল হয়েছিল। 

সাংবাদিকরা কখনও কখনও জড়িত লোকদের সুরক্ষার জন্য উদ্বেগের বাইরে সংবাদ কাহিনীগুলির সেলফ-সেন্সর প্রকাশনা করে থাকে। মন্ট্রিল "লা প্রেসের" সংবাদপত্রের ওয়াশিংটনের ডিসি সংবাদদাতা জিন পেল্টিয়ের ইরানি জিম্মি সংকট চলাকালীন মার্কিন কূটনীতিকদের ইরান থেকে বের করার জন্য কানাডার সরকার কর্তৃক " কানাডিয়ান ক্যাপার " সমাপ্তির আগে পৌঁছানোর এক গোপন প্রচেষ্টা উদঘাটন করেছেন । জড়িতদের সুরক্ষা দে

য়ার জন্য, তিনি কাগজ ও লেখকের কাছে যথেষ্ট পরিমাণে মূল্যবান মূল্য থাকা সত্ত্বেও জিম্মিরা ইরান ত্যাগ না করা অবধি গল্পটি প্রকাশের অনুমতি দিতে অস্বীকার করেছিলেন।

'অনাকাঙ্ক্ষিত সংগঠনসমূহ' সম্পর্কিত ২০১৪-২০১৫ আইন পরে আরও ২০০-এর সরকার গ্রহণ ও গণমাধ্যমের একীকরণের পরে রাশিয়ায় সেলফ-সেন্সরশিপ বেশ ঘন ঘন অভ্যাস হয়ে ওঠে। 

সঠিক অনুচ্ছেদ শিরোনাম কোনটি?
titleA. পছন্দক্রম ও শালীনতা
titleB. বিজ্ঞান
titleC. সাংবাদিকতায় সেন্সরশিপ
titleD. ইউরোপ
উত্তর: titleC